CELEX: 62015TN0698
Language: sl
Date: 2015-12-02 00:00:00
Title: Zadeva T-698/15 P: Pritožba, ki jo je Juha Tapio Silvan 2. decembra 2015 vložil zoper sodbo, ki jo je 22. septembra 2015 izdalo Sodišče za uslužbence v zadevi F-83/14, Silvan/Komisija

15.2.2016   
            
            
               SL
            
            
               Uradni list Evropske unije
            
            
               C 59/28
            
         Pritožba, ki jo je Juha Tapio Silvan 2. decembra 2015 vložil zoper sodbo, ki jo je 22. septembra 2015 izdalo Sodišče za uslužbence v zadevi F-83/14, Silvan/Komisija
   (Zadeva T-698/15 P)
   (2016/C 059/31)
   Jezik postopka: francoščina
   
      Stranki
   
   
      Pritožnik: Juha Tapio Silvan (Bruselj, Belgija) (zastopnika: N. de Montigny in J.-N. Louis, odvetnika)
   
      Druga stranka v postopku: Evropska komisija
   
      Predlogi
   
   Pritožnik Splošnemu sodišču predlaga, naj:
   
               —
            
            
               razsodi, da
               
                           —
                        
                        
                           se sodba Sodišča za uslužbence (drugi senat) z dne 22. septembra 2015 v zadevi F-83/14 (Tapio Silvan/Komisija) razveljavi;
                        
                     
         
               —
            
            
               na podlagi novih določb
               
                           —
                        
                        
                           razsodi, da
                           
                                       —
                                    
                                    
                                       se odločba o nenapredovanju pritožnika razglasi za nično;
                                    
                                 
                                       —
                                    
                                    
                                       Komisija plača stroške obeh postopkov.
                                    
                                 
                     
         
      Pritožbeni razlogi in bistvene trditve
   
   Pritožnik v utemeljitev pritožbe navaja tri pritožbene razloge.
   
               1.
            
            
               Prvi pritožbeni razlog, ki se nanaša na dopustnost navajanih razlogov in predloženih dokazov in ima dva dela:
               
                           —
                        
                        
                           prvi del se nanaša na kršitev postopkovnih pravil in napačno uporabo prava s strani Sodišča za uslužbence (SU) pri ugotovitvi, da je tožbeni razlog glede neizvedbe primerjalne ocene uspešnosti s strani OPI nedopusten;
                        
                     
                           —
                        
                        
                           drugi del se nanaša na napačno uporabo prava s strani SU pri presoji dokazov, ki jih je predložil pritožnik in ki naj bi dokazovali, da OPI ni izvedel primerjalne ocene uspešnosti v nobeni fazi postopka napredovanja.
                        
                     
         
               2.
            
            
               Drugi pritožbeni razlog, ki se nanaša na kršitev člena 45 Kadrovskih predpisov in na neizvedbo primerjalne ocene uspešnosti in ima dva dela:
               
                           —
                        
                        
                           prvi del se po eni strani nanaša na napačno uporabo prava s strani SU v okviru analize predloženih dokazov in na izkrivljanje dokazov, ki sta jih predložili stranki, na neizvedbo učinkovitega sodnega nadzora in na neobstoj obrazložitve, po drugi strani pa na napako pri presoji, neobstoj obrazložitve, neizvedbo učinkovitega sodnega nadzora in na izkrivljanje dokazov.
                        
                     
                           —
                        
                        
                           drugi del se po eni strani nanaša na napačno uporabo prava pri preizkusu tožbenih razlogov, ki jih je navedel pritožnik, v delu, v katerem je SU ugotovilo, da pritožnik ni podal ugovora nezakonitosti glede splošnih izvedbenih določb (SID) C(2011) 8190 člena 45 Kadrovskih predpisov, ki jih je sprejela Evropska komisija 14. novembra 2011, ker naj v fazi postopka pred skupnim odborom za napredovanja ne bi bila predvidena nobena primerjalna ocena, po drugi strani pa na napako pri presoji in na izkrivljanje predloženih dokazov.
                        
                     
         
               3.
            
            
               Tretji pritožbeni razlog, ki se nanaša na napako pri presoji v okviru analize uspešnosti in ima dva dela:
               
                           —
                        
                        
                           prvi del se nanaša na napačno uporabo prava s strani SU pri presoji dokaznega bremena;
                        
                     
                           —
                        
                        
                           drugi del se nanaša na napako pri presoji in na izkrivljanje predloženih dokazov.